Hier is iets in jou hande wat nie gaan uitsterf | Netwerk24
Hier is iets in jou hande wat nie gaan uitsterf
Liewe leser, terwyl jy hier sit en lees, lees jy aan iets wat nie van plan is om te sterf nie. Dis die gemeenskapskoerant, soos in jou Hermanus Times.
Omdat die voortydige berigte van dagblaaie se dood so dwingend word, is dit die gemeenskapskoerante wat kophou en koershou. Alreeds is die blote gedagte van sonder ’n koppie koffie in een hand en ’n koerant in die ander ’n verskriklike toekoms. Hoe gaan ons dit oorleef – sonder papier in ons hande, sonder daardie lekker sonplekkie op die stoep soek vir al die nuus en nuusies in en om ons?
Verlede week het ’n gerekende perswese-professor, Johannes Froneman, in Die Burger geskryf oor hoe onontbeerlik die gemeenskapskoerante eintlik is.
So skryf hy: “Naas die dagblad het goeie gemeenskapskoerante eweneens ’n belangrike rol te speel – selfs groter as voorheen.
As jy dus nou met jou Hermanus Times koffiedrink-en-lees, geniet dit, en glo maar: Môre is nog ’n dag vir hierdie koerant. As die groot koerantbase net die lig wil sien.